{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za nacrt Programa državne potpore za razvoj stočarstva na području krških pašnjaka i parkova prirode"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Prirodoslovno društvo \"Drava\"","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE","Nužno i bitno je u navedene predmetne površine uključiti i sve trajne travnjake (livade, pašnjake i krške pašnjake) u obuhvatu ekološke mreže NATURA 2000 područja, pogotovo u područjima jezera, blata, riječnih i priobalnih područja na kojima je limitirano i zahtjevno ekstenzivno govedarstvo i stočarstvo.\n Poznata je činjenica da je na trajnim travnjacima (livadama i pašnjacima) na području NATURA 2000  na  kojima se obavlja ispaša i košnja uz uzgoj goveda došlo do obnove biljnih i životinjskih vrsta od kojih su većina na popisu zaštićenih i ciljnih vrsta, a što je sukladno zelenoj strategiji EU,  Zakonu o poljoprivredi i Zakonu o zaštiti prirode čiji je cilj dugoročno održiva poljoprivredna djelatnost u sinergiji s očuvanjem okoliša i poboljšanju statusa ciljnih i zaštićenih vrsta, a radi čega su i NATURA 2000 područja  proglašena. \nDodatna  potpora   za ekstenzivno stočarstvo na trajnim travnjacima (livade, pašnjaci i krški pašnjaci) na područjima NATURA 2000 nužna je kako bi se  spriječilo odustajanje bavljenjem ekstezivnim govedarstvom i stočarstvom, osobito u uvjetima stagnacije tržišta mesa za koje se očekuje i daljnja stagnacija, te je nužno stvoriti uvjete tj. poduzeti sve kako bi se održalo  ekstenzivno govedarstvo i stočarstvo za koje su troškovi prirasta veći uz otežane uvjete gospodarenja, nego u uvjetima konvencionalnog držanja izvan NATURA područja.  No upravo ovakav uzgoj ima najmanji CO2 otisak i najveće benefite za biološku raznolikost tih područja i prirodu općenito.","Primljeno na znanje","Program je planiran kao potpora za održavanje i jačanje stočarstva na područjima gdje je izrazito otežana provedba stočarske proizvodnje primarno zbog nepristupačnosti terena, udaljenosti od preradbenih kapaciteta te šteta uzrokovanih prisustvom velikih zvijeri na tim područjima. Pri pripremi programa uzeta je u obzir preporuka Komisije za strateški plan Hrvatske u okviru ZPP-a gdje je izričito dan naglasak na krške pašnjake koji su osobito ugroženi jer se nalaze na područjima na kojima je zbog klimatskih i vegetacijskih uvjeta i uvjeta tla ekstenzivna ispaša jedina izvediva poljoprivredna praksa. \nOsigurana financijska omotnica za provedbu ovoga Programa planirana je upravo za područja s najtežim uvjetima gospodarenja te bi proširenje obuhvata na pašnjake u čitavom NATURA 2000 području planirana sredstva raspodijelila na veliki broj korisnika čime bi se izgubila ciljana učinkovitost ove potpore. \nStručne službe će razmotriti sve navedene prijedloge."]
[2,"Danijela Kovačević","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE","Pozdravljam program potpore i od strane Ministarstva prepoznatu vrijednost i značaj ekstezivnog\nstočarstva.\nBudući da se na području krša, iako u manjem djelu, nalaze i trajni travnjaci - livade (koje se kose i/ili\nnapasuju), te iste spadaju u kategorizaciju trajnih travnjaka kao i krški pašnjaci i pašnjaci, površine\nistih trebalo bi uključiti u istu mjeru, po istom ključu i radi istih razloga, tj. u mjeru uključiti sve trajne\ntravnjake na području krša i parkova prirode.\nRazmotriti da se u istu mjeru potpore uključe i područja trajnih travnjaka - livada i pašnjaka u\nNATURA 2000 području, osobito na području krša, na kojima su uz već otežane uvjete proizvodnje i\nograničene agrotehničke mjere propisana posebna ograničenja kako Zakonom o poljoprivredi,\nPravilnicima tj. EU uredbama i za koja je sukladno Zakonu o zaštiti prirode propisana i izrada planova\nupravljanja kao područjima ekološke mreže, te su kao takva područja ekvivalentna parkovima\nprirode s obzirom na ograničene i otežane uvjete bavljenja ekstezivnim govedarstvom tj.\nstočarstvom.","Primljeno na znanje","Program je planiran kao potpora za održavanje i jačanje stočarstva na područjima gdje je izrazito otežana provedba stočarske proizvodnje primarno zbog nepristupačnosti terena, udaljenosti od preradbenih kapaciteta te šteta uzrokovanih prisustvom velikih zvijeri na tim područjima. Pri pripremi programa uzeta je u obzir preporuka Komisije za strateški plan Hrvatske u okviru ZPP-a gdje je izričito dan naglasak na krške pašnjake koji su osobito ugroženi jer se nalaze na područjima na kojima je zbog klimatskih i vegetacijskih uvjeta i uvjeta tla ekstenzivna ispaša jedina izvediva poljoprivredna praksa. \nOsigurana financijska omotnica za provedbu ovoga Programa planirana je upravo za područja s najtežim uvjetima gospodarenja te bi proširenje obuhvata na pašnjake u čitavom NATURA 2000 području planirana sredstva raspodijelila na veliki broj korisnika čime bi se izgubila ciljana učinkovitost ove potpore. \nStručne službe će razmotriti sve navedene prijedloge."]
[3,"Udruga Biom","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE","Svakako pozdravljamo odluku da se dodatno potiče stočarstvo na krškim pašnjacima i u parkovima prirode, uvažavajući otežane uvjete gospodarenja i značaj u održavanju biološke raznolikosti. Ipak, smatramo da bi se područje primjene ovog pravilnika trebalo proširiti i na neka druga područja, prvenstveno na područja značajnih krajobraza u kojima su pašnjaci već u aktu proglašenja definirani kao značajna sastavnica (npr. Sunjsko polje, Gajna). Ti pašnjaci također ispunjavaju uvjete otežanog gospodarenja (poplave) i značaja u održavanju biološke raznolikosti kroz već definirana zaštićena područja.","Primljeno na znanje","Program je planiran kao potpora za održavanje i jačanje stočarstva na područjima gdje je izrazito otežana provedba stočarske proizvodnje primarno zbog nepristupačnosti terena, udaljenosti od preradbenih kapaciteta te šteta uzrokovanih prisustvom velikih zvijeri na tim područjima. Pri pripremi programa uzeta je u obzir preporuka Komisije za strateški plan Hrvatske u okviru ZPP-a gdje je izričito dan naglasak na krške pašnjake koji su osobito ugroženi jer se nalaze na područjima na kojima je zbog klimatskih i vegetacijskih uvjeta i uvjeta tla ekstenzivna ispaša jedina izvediva poljoprivredna praksa. \nOsigurana financijska omotnica za provedbu ovoga Programa planirana je upravo za područja s najtežim uvjetima gospodarenja te bi proširenje obuhvata planirana sredstva raspodijelila na veći broj korisnika čime bi se izgubila ciljana učinkovitost ove potpore. \nStručne službe će razmotriti sve navedene prijedloge."]
[4,"Brodsko ekološko društvo-BED","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE","Pozdravljamo mjeru koja pridonosi zaustavljanju procesa gubitka bioraznolikosti, poboljšavanju usluge ekosustava te očuvanje staništa i krajobraza. Molimo da se ista proširi i na područja koja formalno nisu krški pašnjaci ni parkovi prirode ali sadržajno podnose sva ograničenja koja su u ovom nacrtu navedena, plus i neka dodatna. Naime, radi se o poplavnim pašnjacima koji se nalaze ili na zaštićenim područjima ili područjima ekološke mreže. Radi jednostavnijeg administriranja možda se mogu uzeti u obzir i pašnjaci i travnjaci sa liste okolišno osjetljivih travnjaka. Ili bar oni koji se nalaze u javnim vodnim dobrima/retencijama. Ili područja značajnih krajobraza koji su baš zaštićeni kao tipovi staništa koji ovise o ispaši. Naime, oni koji koriste takva područja za ispašu i košnju putem zakupa sa Hrvatskim vodama u poplavama trpe ne samo nedostupnost svojih površina nego i negativan utjecaj na vegetaciju kad voda dugo leži na pašnjacima u vegetativnoj sezoni. U 2023. mnogi takvi pašnjaci u slivu rijeke Save su bili poplavljeni od sredine svibnja do sredine lipnja od čega se ispaša bez dohrane u toj sezoni nije mogla koristiti. Nakon toga su se suočili i sa posljedicama oluje koja je uništila šatore za sijeno, gospodarske objekte i infrastrukturu na pašnjaku.  Svega nekoliko općina je u mogućnosti proglašavati elementarne nepogode u poplavama jer pašnjaci/travnjaci ne prelaze 50 % površine, a to znači da takva područja nisu formalno ni proglašena područjima sa posebnim ograničenjima u poljoprivredi. Održavanje vlažnih staništa u povoljnom stanju očuvanja je izuzetno važno i kao mjesto pohrane ugljika i borbu protiv klimatskih promjena pa smo sigurni da bi širenje ove vrste potpore (ili programiranje posebnog programa) pomoglo opstanku ljudi na tim prostorima koji su još spremni baviti se ovakvim nisko intenzivnim praksama a čiji broj se rapidno smanjuje. Ispaša je jedan od presudnih ekoloških procesa radi kontrole invazivnih vrsta.","Primljeno na znanje","Program je planiran kao potpora za održavanje i jačanje stočarstva na područjima gdje je izrazito otežana provedba stočarske proizvodnje primarno zbog nepristupačnosti terena, udaljenosti od preradbenih kapaciteta te šteta uzrokovanih prisustvom velikih zvijeri na tim područjima. Pri pripremi programa uzeta je u obzir preporuka Komisije za strateški plan Hrvatske u okviru ZPP-a gdje je izričito dan naglasak na krške pašnjake koji su osobito ugroženi jer se nalaze na područjima na kojima je zbog klimatskih i vegetacijskih uvjeta i uvjeta tla ekstenzivna ispaša jedina izvediva poljoprivredna praksa. \nOsigurana financijska omotnica za provedbu ovoga Programa planirana je upravo za područja s najtežim uvjetima gospodarenja te bi proširenje obuhvata planirana sredstva raspodijelila na veći broj korisnika čime bi se izgubila ciljana učinkovitost ove potpore. \nStručne službe će razmotriti sve navedene prijedloge."]
[5,"Udrugaauzgajivača Istarske ovce\"Istrijanka 2013\"","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE","Poštovani !\nDao bih svoje mišljenje oko ove teme ...\nKrški pašnjaci su pod upravom Hrvatskih šuma doo,koji imaju svoje interese oko tih područja ...\nmoje mišljenje je da su krški pašnjaci velik potencijal u uzgoju domačih životinja na ekstenzivan način,ali se to donekle kosi sa interesima Hr.šuma...\nMoj prijedlog je da se osnuje zasebna ustanova koja bi gospodarila područjima krških pašnjaka te da se jasno odvoje šume od područja koja su pogodna za ispašu,što se tiče parkova prirode situacija je slična kao i na krškim pašnjacima jer ekstenzivno stočarstvo je sastavni dio prirode pa tako i parkova prirode ...","Primljeno na znanje","Ministarstvo je prepoznalo veliki potencijal u uzgoju domaćih životinja u ekstenzivnim uvjetima te je u cilju jačanja takvog načina stočarske proizvodnje predložilo provedbu programa potpore. Ovakav način stočarske proizvodnje podupiru i Hrvatske šume što se potvrđuje davanjem u zakup svih raspoloživih pašnjačkih površina kojima gospodare Hrvatske šume te dobrom suradnjom sa svim dionicima stočarske proizvodnje."]
[6,"Udruga Biom","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE,\nUVOD","Molimo da se rečenica ‘’Požari koji se obično pojavljuju u ljetnim mjesecima također onemogućavaju kvalitetnu ispašu stoke’’ promijeni kako bi dala širi kontekst. Vatra u zimskim mjesecima je tradicionalan način održavanja krških travnjaka koji povećava kvalitetu ispaše i znatno je češća (jer se još uvijek prakticira) od ljetnih požara, koji nepovoljno utječu na pašu jer neselektivno uništavaju bilje i tlo.","Nije prihvaćen","Požari na koje se u uvodnom dijelu misli jesu iznenadni i neočekivani događaji koji trenutno i bez najave poremete proces držanja stoke na području koje zahvate."]
[7,"Brodsko ekološko društvo-BED","NACRT PROGRAMA DRŽAVNE POTPORE ZA RAZVOJ STOČARSTVA NA PODRUČJU KRŠKIH PAŠNJAKA I PARKOVA PRIRODE,\nPRIHVATLJIVI KORISNICI POTPORE","Kod tradicionalno zajedničkih pašnjaka objekti se ne nalaze na pašnjačkoj površini nego na pojedinačnim gospodarstvima individualnih poljoprivrednika koji tu površinu koriste.","Nije prihvaćen","Površina na kojoj se drže životinje mora biti evidentirana u Registru objekata, Objekt je svako mjesto na kojem se drže domaće životinje bilo trajno ili privremeno i ne mora se odnositi na građevine već to mogu biti i pašnjačke površine."]